als_Latn dik_Latn sag_Latn
Gjatë gjithë sezonit veror, Genta ishte njëra ndër këngëtaret më shumë të angazhuara me koncerte si në Kosovë, Maqedoni, Shqipëri e Mal të Zi, duke mos përjashtuar edhe diasporën shqiptare, aktivitet të cilin e ka filluar kohëve të fundit. Përveç këngëve të reja të cilat i ka lançuar për fansat, siç kemi treguar, edhe pjesëmarrja e saj në festivalin zviceran që çon përfaqësues në “Eurosong”, është një tjetër surprizë që Genta kishte përgatitur. Ishte dhe pjesëmarrëse në juri tek festivali i muzikës moderne “Polifest” që organizohet në Prishtinë duke zgjedhur më të mirët e mbrëmjes me muzikë moderne, ndërsa është shumë e habitur gjatë dhënies së votave pasi kishte ardhur pak me vonëse në festival dhe duke e pasur mendjen tek votat që po numërohen për të në Zvicër.
Me çfarë tjetër do të na befasojë Genta Ismajli këtë radhë? Këngëtarja muajin tjetër do të udhëtojë drejt Shteteve të Bashkuara të Amerikës dhe në Kanada më 24 dhjetor për të dhënë disa koncerte atje. Para pak kohe, ajo ishte e ftuar së bashku me Bleron, pasi nuk është hera e parë që udhëton për koncerte atje, por këtë radhë Genta do të jetë e shoqëruar nga disa reperë të njohur si: Capital T, Noizy, Real 1 dhe Dj Blunt. Koncertet do të mbahen në New York, një ditë më pas në Kanada, kurse pastaj në Detroit dhe Michigan. Gjatë gjithë performancës së saj do të shoqërohet edhe nga një Dj shumë i njohur kanadez, Dj Viss.
Siç mësojmë, për gjithë këtë angazhim disa ditor prej organizatorit Jeton Bërdynaj, angazhimi i këngëtares Genta Ismajli me gjithë akomodim do t’i kushtojë rreth 50 mijë euro, duke mos përfshirë këtu edhe shumat e tjera të cilat do të paguhen për të ftuarit e tjerë. Lind pyetja si ka mundësi që ajo kap kaq shumë para? Në çdo event që organizohet nga Jetoni, nuk ka më pak se 3000 të ftuar, madje edhe më shumë, biletat variojnë nga 40-50 euro, duke mos u përfshirë çmimi i pijeve, i cili në këto raste kalon shifrat e normales. Përveç koncerteve, ajo kohën e lirë do e shfrytëzojë edhe për shopping si dhe disa vizita të shkurtra në familjen e saj. Genta këto ditë ka realizuar edhe një ndryshim në stilin e flokëve duke u rikthyer në një gjysëm bionde. Këtë ndryshim ajo ia ka besuar stilistit të saj Saim Gjinolli, kursë për fotot është përkujdesur fotografi Nexhat Behrami.
als_Latn als_Latn als_Latn